ناس کورد-
نزیکەى 80 کۆچبەرى کورد لەدەریاى ئیجە لە سنورى یۆنان گیریان خواردووە و داوادەکەن رزگار بکرێن.
کۆچبەرەکان کە زۆربەیان خەڵکى رۆژهەڵاتى کوردستانن لە گرتەیەکى ڤیدیۆییدا کە "ناس کورد" بینیویەتى دەڵێن، ژن و منداڵیان لەگەڵدایە و ژیانیان لە مەترسیدایە.
ئەو یەختەى کە کۆچبەرەکانى تێدایە بزوێنەرەکەى لەکارکەوتووە و قاچاخچییەکان بەبەلەمى بچوک یەختەکەیان جێهێشتووە و کۆچبەرەکانیان بەتەنیا هێشتووەتەوە.